cyanic-selkie/wikianc huggingface dataset:
Savusukellus
Harjoittelu
Savusukeltajalta vaaditaan hyvää ruumiillista kuntoa, ja heille järjestetäänkin vuosittain kokeita tässä suhteessa. Savusukellusta harjoitellaan palokunnissa säännöllisesti erilaisissa savutalo- tai kuumakonttiharjoituksissa. Raskaiden varusteiden ja ankarien olosuhteiden vuoksi savusukellus vaatii hyvää fyysistä kuntoa.
Upinniemen varuskunnassa on erityinen laivapalosimulaattori, jossa harjoitellaan erityisesti laivapalojen sammuttamista ja ahtaissa sekä vaarallisissa tiloissa savusukeltamista. Myös Pelastusopistolla on erilaisia simulaattoreita tehdaspalosta ahtaaseen kellariin.
Savusukellus vaatii säännöllistä harjoittelua, tilanteet ovat myös hyvin ennalta arvaamattomia ja odottamattomia. Ikinä ei tiedä millainen savusukelluksen kohde on sisältä. Harjoittelun avulla savusukelluksesta tulee turvallisempaa.
Savusukelluksen vaarat ja riskit
thumb|Helsingin Pelastuslaitoksen museossa oleva välikatonsortumassa kadonneen savusukeltajan laite Monet savusukeltajat ovat saaneet surmansa työssään, koska he yleensä tunkeutuvat syvimmälle palavaan kohteeseen. Helsingin Pelastuslaitoksen museossa on muistomerkkinä pahasti palanut kaksipulloinen paineilmalaite, joka on ainoa jäljelle jäänyt osa savusukeltajasta, jonka päälle sortui palava välikatto 1960-luvulla suuressa kerrostalopalossa.
Vaaroja savusukelluksessa ovat esimerkiksi suuri kuumuus, pistoliekit, humahdukset, huono näkyvyys, kohteessa olevat putoavat esineet, romahtavat kattorakenteet, sortuva lattia tai muut pudotukset, paineilmalaitteen ongelmat, maskin rikkoutuminen tai irtoaminen kohteessa ja jumiin jääminen.
SliTaz
SliTaz on GNU/Linux -käyttöjärjestelmän pienikokoinen (noin 30–60 megatavua) jakelupaketti, joka on mahdollista käynnistää esimerkiksi CD-ROM-levyltä, USB-muistilta, kiintolevyltä tai Flash-muistilta. Live-CD:nä käyttäessä koko systeemi latautuu tietokoneen RAM-muistiin, jolloin ohjelmat käynnistyvät hyvin nopeasti.
Kaarle Emanuel IV
Kaarle Emanuel IV (24. toukokuuta 1751 Torino – 6. lokakuuta 1819 Rooma) oli Sardinian kuningaskunnan kuningas vuosina 1796–1802.
Kaarle Emanuel tuli hallitsijaksi isänsä Viktor Amadeus III:n kuoltua 14. lokakuuta 1796. Viktor Amadeus oli vähän ennen kuolemaansa joutunut luovuttamaan Savoijin ja Nizzan Ranskalle. Vuoden 1797 aikana Sardinian kuningaskunnassa syntyi useita Ranskan vallankumouksen innoittamia vallankumousyrityksiä. Kaarle Emanuel vastasi niihin teloituttamalla kapinajohtajia, mikä teki hänestä epäsuositun hallitsijan. Kenraali Barthélemy Joubertin komentama ranskalainen armeija pakotti lopulta 9. joulukuuta 1798 Kaarle Emanuelin luopumaan vallasta kaikissa valtakuntansa mantereenpuoleisissa osissa ja vetäytymään Sardinian saarelle. Napolinkin kukistuttua ranskalaisille seuraavana vuonna hän menetti toivonsa valtaanpaluun mahdollisuudesta. Hän luopui 4. kesäkuuta 1802 kruunusta veljensä Viktor Emanuel I:n hyväksi ja vetäytyi asumaan Roomaan. Hän liittyi siellä vuonna 1815 jesuiittajärjestöön.
Akhaijit
Akhaijit eli akhaialaiset on Homeroksen Iliaassa ja Odysseiassa muinaisista kreikkalaisista käytetty nimitys. Kreikkalaisista käytetään myös nimiä danaolaiset tai danait (, Danaoi) ja argolaiset (, Argeioi).
On mahdollista se, että akhaijit olivat muinaisen Kreikan heimo, joka oli Kreikan alueen ensimmäisiä indoeurooppalaisia (proto-)kreikkalaisia asukkaita pronssikaudella keskihelladiselta kaudelta noin 2000 eaa. alkaen. Monesti akhaijit liitetään ennen kaikkea myöhäishelladiseen mykeneläiseen kulttuuriin, joka tunnetaan muun muassa palatsikeskuksistaan Peloponnesoksella ja muualla Kreikassa. Mykeneläisenä aikana nimitys Akhaia viittasi lähes koko Peloponnesokseen, ja nimitys akhaijit sen asukkaisiin. Jotkut heettiläiset saattavat tarkoittaa akhaijeja, kun puhuvat läntisen Anatolian maasta nimeltä ahhijawa, viitaten mahdollisesti Vähän-Aasian rannikon mykeneläisiin.
Kreikan nk. pimeinä vuosisatoina pronssi- ja rautakauden taitteessa akhaijeja muutti muun muassa Lesbokselle, Samokselle, Kykladeille ja Kyprokselle. Myöhemmin historiallisella ajalla akhaijeilla viitattiin lähinnä Peloponnesoksen pohjoisosien Akhaian väestöön, joka koostui alueen vallanneista doorilaisista sekä alkuperäisistä akhaijeista. Alueella on nykyisin muun muassa Patraksen kaupunki. Antiikin Kreikan sodissa alue kuului Akhaian liittoon.
PPI-lääkkeet
PPI-lääkkeet (eng. Proton-Pump Inhibitor) eli protonipumpun estäjät tai happosalpaajat vähentävät vatsahapon (suolahapon) eritystä estämällä sitä muodostavien protonipumppujen toimintaa, joita on mahalaukun sisäpintakudosten parietaalisoluissa. pienoiskuva|PPI-[[bentsimidatsolien yleisrakenne. * on kiraliakeskus. X on N tai CH. Rn ovat atomiryhmiä. : on vapaa elektronipari. On myös imidatsolipyridiinejä kuten tenatopratsoli.]] Vaikutuksensa vuoksi PPI-lääkkeitä käytetään usein ensisijaisena hoitona tai oireiden lievittäjinä muun muassa ei-erosiiviseen refluksitautiin, mahahaavaan yleisesti, esofagiittiin, tulehduskipulääkkeiden aiheuttamiin mahavaahoihin, Zollinger-Ellison oireyhtymään ja toiminnallisiin ylävatsavaivoihin (funktionaaliseen dyspepsiaan). Lääkkeitä käytetään usein nieltynä suun kautta. Poikkeustapauksissa lääke voidaan antaa pistoksena verenkiertoon. Tilanne voi olla tämä esimerkiksi sairaalaolosuhteissa tilanteissa, joissa potilas ei voi niellä tai jos vatsan happamuutta tulee vähentää välittömästi.
Joitain PPI-lääkkeitä kuten esimerkiksi pantopratsolia saa Suomesta ilman lääkereseptiä.
PPI-lääkkeiden toiminta
Niellyt PPI-lääkkeet imeytyvät ohutsuolesta ja kulkeutuvat veressä parietaalisoluihin. PPI:t sitoutuvat parietaalisolujen protonipumppuihin estäen siten pumppujen toimintaa. Kaikissa tunnetuissa PPI-lääkkeissä on rikkiatomit, jotka muodostavat pumpun tiettyjen kysteiini-aminohappojen rikkien kanssa pysyviä disulfidisidoksia (–S–S–). Tämä kovalenttinen sidos pidentää lääkevaikutusta (suhteessa esim. väliaikaisiin ionisidoksiin). Siksi vaikutus lakkaa vasta kun keho valmistaa uusia pumppuja rikkisidoksellisten tilalle. Useimmilla PPI-lääkkeillä haponeritys vähenee 60–90 % annostuksesta riippuen ja kerta-annoksen jälkeen haponerityksen normalisoituminen kestää 4–6 vuorokautta. Monien PPI-lääkkeiden puoliintumisajat ovat noin tunnin, paitsi pitkäkestoisella tenatopratsolilla. Ihmisillä omepratsoli sitoutuu kysteiiniin, joka on pumpun aminohappoketjun 813. aminohappo, eli kohtaan C813 ja myös kohtaan C822. Lansopratsoli sitoutuu kohtiin C813 ja C321. Pantopratsoli ja tenatopratsoli sitoutuvat kohtiin C813 ja C822.
Tunnetut PPI:t ovat aihiolääkkeitä eli ne muuntuvat aktiiviseen muotoon vasta nieltynä vatsahappojen muuntaessa ne aktiiviseksi sulfenamidiksi tai sulfeenihapoksi. PPI-lääkkeiden pKa on usein 4–5, eli ne ovat heikosti emäksisiä. Ne ovat siis helposti protonoituvia ja siten lääkintävaikutteisia. Aktiivisessa muodossa olevien ja disulfidisidoksin sitoutumattomien PPI-lääkkeiden puoliintumisaika on vatsassa usein vain noin 2 minuuttia. pienoiskuva|PPI-lääkkeiden aktivoituminen. Pitkäaikaisessa käytössä keho kompensoi vatsahapon vähentymistä lisäten sen eritystä. Tällä ei kuitenkaan ole lääkkeen käyttäjän kannalta suurtakaan merkitystä.
Verestä PPI-aihiolääkkeitä päätyy maksaan, jossa sytokromi P450-järjestelmä metabolisoi ne nopeasti. CYP2C19 ja CYP3A4 ovat keskeisimmät hajotukseen osallistuvat entsyymit.
Protonipumppujärjestelmä
Parietaalisolujen protonipumput ovat toiminnallisesti P2-tyypin protoni/kalium-ATPaaseja eli H+/K+-ATPaaseja ja rakenteellisesti α,β-heterodimeerisiä. Ne läpäisevät solukalvon ollen osin vatsalaukun puolella. Ainakin ihmisillä ja joillain muilla nisäkkäillä pumpun toiminta on tiettävästi seuraavanlainen: mahalaukusta tuleva K+-ioni kiinnittyy pumpun solun ulkoiseen osaan. Ionin vuoksi pumpun erääseen aspartaattiin kiinnittynyt fosfaatti irtoaa (defosforylaatio). Pumpun konformaatio muuntuu, ja solun sisäpuolelle vapautuu irronnut fosfaatti ja K+. Solun sisäinen magnesiumiin sitoutunut ATP (MgATP) fosforyloi aspartaatin jälleen, jolloin pumppuun kiinnittyy solun sisältä protoni oksoniumionina (H3O+). Pumppu palaa lähtökonformaatioon vapauttaen happaman oksoniumionin vatsalaukkuun. K+ kiinnittyy pumppuun. Reaktiokierto toistuu. vasen|pienoiskuva|Edellä kuvattu pumppujärjestelmä. Oksoniumioneita on parietaalisoluissa pääosin hiilihappoanhydraasien takia. Nämä reagoivat CO2- ja H2O-molekyylejä hiilihapoksi (H2CO3). Happo deprotonoituu karbonaatiksi (HCO3–) oksoniumioneja muodostaen. Karbonaatti siirtyy Cl–/HCO3–-antiportterille, joka on kiinnittynyt parietaalisolussa veren puoliseen kalvoon vatsalaukun puolisen kalvon sijaan. Antiportteri syöttää karbonaatin ulos solusta päästäen samanaikaisesti kloori-ionin (Cl–) soluun. Kloori diffusoituu parietaalisolun halki solunkalvoon kiinnittyneelle ja sen läpäisevälle Cl–/K+-symportterille. Tämä päästää samanaikaisesti ulos solusta K+- ja Cl–-ioneita vatsalaukkuun. Solun ulkopuolelle siirtynyt K+ voidaan ottaa takaisin sisälle protonipumppujen toimesta. K+-ioneita siis siirtyy järjestelmässä jatkuvasti sisään ja ulos solusta suljetussa ionien kierrätyssilmukassa.
Järjestelmän nettovaikutuksena siis vatsalaukkuun siirtyy H+- (oksoniumionina) ja Cl–-ioneita eli muodostuu suolahappoa (HCl).
Haittavaikutukset
PPI-lääkkeiden yleisiä haittavaikutuksia ovat: vatsakivut, ripuli, oksentelu, ilmavaivat, päänsärky, ummetus ja pahoinvointi. Näitä on vähintään joka sadannella ja enintään joka kymmenellä. Äkkinäinen PPI-lääkkeiden käytön lopettaminen ei ole suositeltavaa mikäli henkilöllä on Barrettin ruokatorvi tai mahahaava.
PPI-lääkkeiden pitkäaikainen, vuosia tai vuosikymmeniä jatkunut, käyttö lisää
Yhteisvaikutukset
PPI-lääkkeet vaikuttavat joidenkin lääkkeiden tehoon ja päinvastoin. Yleisesti ottaen P450-entsyymeihin vaikuttavien tai niissä metabolisoituvien aineiden yhteiskäyttö voi pidentää tai lyhentää PPI-lääkkeiden kestoa.
Digoksiinin, siklosporiinin ja takrolimuusin teho ehkä kasvaa PPI-lääkkeiden käytön aikana.
Lääkevalmisteita
Suomessa ainakin 2014 lääkekäytössä olleita PPI-lääkkeitä olivat:
Muita PPI-lääkkeitä ovat muun muassa:
Translatorinen toiminta
Translatorinen toiminta on Justa Holz-Mänttärin kehittämä käännösteoria, jota hän käsitteli väitöskirjassaan. Translatorisella toiminnalla Holz-Mänttäri tarkoittaa käännöksen tuottamisprojektia, jota ohjailevat tekstin funktio ja vastaanottajan tarpeet. Teoria käsittelee muun muassa käännösprosessiin osallistuvien toimijoiden rooleja ja toimijoiden tavoitteita. Toimijoita voivat olla esimerkiksi käännöksen tilaaja eli toimeksiantaja, lähdetekstin kirjoittaja, kääntäjä ja hänen kollegansa, asiantuntijat, käännöksen vastaanottaja ja sen muut lukijat. Jokaisella toimijalla on oma tavoitteensa ja tehtävänsä prosessissa, mutta tekstin funktio ja tavoite myös yhdistävät heitä.
Kääntäjän toiminta
Holz-Mänttäri näkee kääntäjän toiminnan yhdistävän lähde- ja kohdemaailman. Translatorisessa toiminnassa kääntämisessä ei ole kyse vain kielestä, vaan toiminnoista näissä kahdessa eri "maailmassa". Lähdeteksti nähdään osana lähdemaailmaa ja sillä on funktio vain lähdemaailmassa. Kääntäjän tehtävä on tutkia lähdetekstin funktiota sen maailmassa ja luoda kohdemaailmaan toimiva teksti.
Holz-Mänttärin mukaan translaattorin on päästävä selville tietyn toimeksiannon toimijoista (aktoreista), ja siitä mitkä niistä ovat hänelle olennaisia. Hänen on osattava määritellä, mitä kokonaistavoitteen saavuttamiseen tarvitaan. Toisin kuin tekstin kirjoittaja, translaattori on aina tekstin tuottamisen ammattilainen, ja hänen on siksi ymmärrettävä laatijan intentio, ja sekin mitä sen ”takana” saattaa piillä. On myös tarkoituksenmukaista, että translaattori ja tarvitsija keskustelevat tavoitteesta yhdessä, sillä nykymaailmassa kaikki toimintaprosessin osanottajat eivät välttämättä ole tietoisia tästä tavoitteesta.
Translatorisen toiminnan edellytykset
Translatorisessa toiminnassa on kaksi edellytystä: kääntäjällä on oltava kääntäjän kompetenssit ja lisäksi pragmaattiset pätevyydet. Pragmaattisilla pätevyyksillä tarkoitetaan esimerkiksi tietoa ja taitoa siitä, miten ihmiset käyttäytyvät sosiokulttuurisesti eri lailla lähde- ja kohdemaailmoissa. Translatorisen toiminnan teoriassa korostuukin sosiokulttuurinen kommunikaatio erilaisten kulttuurien välillä ja kielen voidaan katsoa jäävän teoriassa taka-alalle, pelkäksi välineeksi.
Translatorisen toiminnan tavoite
Translatorinen toiminta pyrkii tuottamaan tekstin, joka on lukijan käsiin päätyessään funktionaalinen ja kommunikatiivinen. Muodon ja genren määrittävät siis kohdekulttuurin säännöt, eikä lähdetekstin muotoilun kopioinnistaa ole hyötyä. Translatorisen toiminnan asiantuntijana kääntäjän on määriteltävä, mikä on funktionaalisesti toimivaa ja oikein. Kohdeteksin määrittävinä tekijöinä ovat lukijan tarpeet.
Poikkitieteellisyys
Holz-Mänttäri selittää käännösprosessia sekä sen eri tahoja ja toimijoita ”kyberneettisen verkoston” käsitteen avulla. Tämän verkoston muodostavat nimeomaan toiminta ja toimijat, jotka suorittavat toimintakokonaisuuksia yhteiskunnassa. Toiminnan käsitteessä Holz-Mänttäri pohjaa Jochen Rehbeiniin ja Georg Henrik von Wrightiin. Holz-Mänttäri on työssään viitannut paljon myös aivotutkimukseen. Hän on esimerkiksi eritellyt aivotutkija Matti Bergstömin tutkimuksia translatologisesta  näkökulmasta. Holz-Mänttäri on myös esittänyt, että ihmisen biologinen rakenne saattaisi selittää sekä toimintaa että viestintää.
Kritiikki
Holz-Mänttärin teoriaa on kehuttu, sillä se asettaa kääntämisen sosiokulttuurisen kontekstiin, jonka piirissä kääntäminen melkein aina toteutuu. Lisäksi teoria kattaa kaikentyyppiset käännökset ja kääntämisen lajit. Kuitenkin sen vaikeaselkoinen termistö on herättänyt kritiikkiä, sillä se ei selitä käytännön tilanteita, joita kääntäjät kohtaavat. Teoria ei myöskään käsittele kulttuurieroja erityisen syvällisesti, vaikka ne onkin nostettu esille. Translatorisen toiminnan teoria myös jättää lähdetekstin turhan vähälle huomiolle.
Peggie Castle
Castle kuoli maksakirroosiin 46-vuotiaana. Hän on saanut tähden Hollywood Walk of Famelle.
Laukaanjoki
thumb|left|200px|Laukaanjoki Jaamassa. Joki saa alkunsa Tjosovon suoalueelta ja laskee Suomenlahden Laukaanlahteen. Korkean veden aikaan se laskee Rosonajoen kautta myös Narvanjoen suuhun. Joessa on jääpeite joulukuun alkupuolelta huhtikuun alkuun. Tärkeimmät sivujoet ovat Ortesjoki, Jaštšera, Lemusajoki, Saba ja Ruutainjoki.
Laukaanjoki on osittain purjehduskelpoinen yhteensä 173 kilometrin pituudelta. Pisin liikennöitävä osuus sijaitsee Tolmatšovon taajaman ja Lugan piirin Hilokin kylän välillä. Joen varrella sijaitsevat Lugan ja Jaaman kaupungit, Laukaansuun taajama sekä muun muassa Suuren-Lutskan, Haavikon, Kukkosin, Narvusin ja Joenperän kylät. Jaamassa on vesivoimalaitos. Laukaansuun taajamasta on suunniteltu kehitettävän vuoteen 2017 mennessä 24,5 tuhannelle ja 2025 mennessä jopa 34,5 tuhannelle asukkaalle mitoitettu, paljolti Ust-Lugan satamaa palveleva kaupunki.
Joen nimi on itämerensuomalaista perua. Sen alajuoksulla on ollut inkerinsuomalaista, inkerois- ja vatjalaisasutusta. Jaaman ympäristössä oli 1700-luvulla perustettuja saksalaisia siirtokuntia.
Keskiajalla Laukaanjoki oli Novgorodin Itämereen yhdistänyt tärkeä liikenneväylä. 1600-luvulla sen keskijuoksu toimi Ruotsille kuuluneen Inkerinmaan rajana. Heinä-elokuussa 1941 joella oli tärkeä puolustuslinja, joka hidasti saksalaisten etenemistä kohti Leningradia.
Jaaman lähellä sijaitsevan Fosforit-lannoitetehtaan jätealueelta Laukaanjokeen valunut fosfori oli alkuvuoteen 2012 asti yksi Suomenlahden pahimpia saastuttajia. Asian noustua julkisuuteen lannoitetehdas esti kaivosjätevuorista valuneet fosforipäästöt padoilla ja valumavesien osittaisella puhdistuksella. Toukokuussa 2018 mitatut forforipitoisuudet olivat Laukaanjoen tyyppiselle vesistölle tavanomaisia.
Aiheesta muualla
59.67722°N, 28.31139°W
Test Drive 4
Test Drive 4 on Pitbull Syndicaten kehittämä ja Accoladen julkaisema ajopeli. Peli julkaistiin PlayStationille ja Microsoft Windowsille vuonna 1997.
Sæbbi
Sæbbin vaimon nimeä ei tiedetä. Beda Venerabiliksen mukaan hän ryhtyi nunnaksi sen jälkeen, kun hänen miehensä oli mennyt munkiksi. Heillä oli kaksi poikaa, Sigeheard ja Swæfred, joista tuli kuninkaita Sæbbin jälkeen.
Meredith Colket
Meredith Bright Colket (19. marraskuuta 1878 Philadelphia – 7. kesäkuuta 1947 Bryn Mawr, Pennsylvania) oli yhdysvaltalainen yleisurheilija, tennispelaaja ja olympiamitalisti. Hän edusti seuratasolla Penn Quakersia.
Colket opiskeli Pennsylvanian yliopistossa ja osallistui olympialaisiin kerran, vuonna 1900. Hän voitti tuolloin hopeaa seiväshypyssä tuloksellaan 325 cm. Asianajajana työskennellyt Colket tunnettiin myös tennispelaajana, sillä hän muun muassa oli toisena vuoden 1903 collegeiden tenniskilpailujen nelinpelissä. Hänen ennätyksensä seiväshypyssä oli 338, jonka hän hyppäsi vuonna 1900.
Patriootti (Amerikan vallankumous)
Patriootti (myös Amerikan whigit, kongressimiehet tai kapinalliset) oli uudisasukkaiden nimi niissä kolmessatoista brittiläisessä siirtomaassa, jotka kapinoivat Britannian valtaa vastaan Amerikan vallankumouksen aikaan. Heidän johtohahmonsa julistivat Amerikan Yhdysvallat itsenäiseksi valtioksi 1776. Heidän kapinointinsa perustui poliittiseen filosofiaan nimeltä republikanismi, kuten Thomas Jeffersonin, Alexander Hamiltonin ja Thomas Painen pamfleteissa ilmaistiin.
B-tyypin natriureettinen peptidi
B-tyypin natriureettinen peptidi (BNP) on natriumin virtsaan erittymistä lisäävä peptidi.
Alun perin BNP eristettiin sian aivoista, mistä englanninkielinen nimi brain natriuretic peptide johtuu. BNP:tä esiintyy ihmisellä enimmäkseen sydänkammioiden lihaksessa. BNP ja sen esiaste NTproBNP (=proBNP) voidaan mitata verestä. Sydämen vajaatoiminnan yhteydessä BNP-arvo kohoaa, mutta arvo voi olla kohtalaisesti koholla ilman vajaatoimintaa esimerkiksi eteisvärinässä tai aorttaläpän ahtaumassa. Sydämen vajaatoiminnan yhteydessä BNP-arvo on sitä korkeampi mitä vaikeampi vajaatoiminta on. BNP:n avulla voidaan erottaa sydänperäinen hengenahdistus keuhkoperäisestä. Normaalin BNP-arvon yläraja on 100 nanogrammaa litrassa. Kun NTproBNP arvo on alle 300 nanogrammaa litrassa, se sulkee pois äkillisen sydämen vajaatoiminnan.
HMS Amaranthus
HMS Amaranthus (viirinumero K17) Britannian kuninkaallisen laivaston Flower-luokan korvetti.
Valmistus
Alus tilattiin 21. syyskuuta 1939 Fleming and Fergusonilta Paisleysta Skotlannista, missä köli laskettiin 4. toukokuuta 1940 telakkanumerolla 563. Alus laskettiin vesille 17. lokakuuta ja valmistui 12. helmikuuta 1941.
Palvelus
Alus myytiin 1946 Wheelock Marden and Companylle Hongkongiin ja siitä tehtiin kauppalaiva nimen säilyessä. Se romutettiin vuoden 1953 toisella neljänneksellä Hongkongissa.
Päälliköt
Aluksen päälliköinä olivat:
Test Drive Le Mans
Test Drive Le Mans (myös nimellä Le Mans 24 Hours) on Infogramesin julkaisema ajopeli. Peli julkaistiin PlayStation, Microsoft Windows, Game Boy Color, Sega Dreamcast ja PlayStation 2 -alustoille vuosina 1999, 2000 ja 2001. Windowsille on julkaistu kaksi versiota, joista varhaisemman on kehittänyt Eutechnyx ja jälkimmäisen Infogrames Melbourne House.
Jan Rybář
Jan Rybář (s. 22. huhtikuuta 1981) on tšekkiläinen säveltäjä. Hän opiskeli Milan Slavickýn johdolla vuosina 1999–2005 Esittävien taiteiden akatemiassa, Prahassa. Hänestä tuli sitten filosofian tohtorikoulutettava Marek Kopelentin johdolla. Rybář kuului säveltäjäryhmä Konvergenceen vuosina 2002–2013. Hän on maansa vanhimman taiteilijaseuran (Umělecká beseda) jäsen ja johtaa omaa konserttisarjaansa (Hudba v souvislostech).
Rybář perusti naiskuoron Ensemble Coccinelle, joka on erikoistunut renessanssiohjelmistoon ja nykymusiikkiin. Hän on säveltänyt paljon vokaalimusiikkiteoksia Ensemble Coccinelle ja toiselle naiskuorolle, Buburezalle. Hän on toiminut myös kapellimestarina ja johtanut useita kantaesityksiä sekä Tšekin-ensiesityksiä. Johdettujen teosten joukossa on hänen omiakin sävellyksiään. Vokaalimusiikin ohella Rybář on säveltänyt kamari- ja orkesteriteoksia.
Töölön kirjasto
thumb|right|Töölön kirjaston julkisivua. thumb|Töölön kirjasto lounaasta Töölön kirjasto on Helsingin Taka-Töölössä Topeliuksen puiston pohjoispäädyssä sijaitseva Helsingin kaupunginkirjaston toimipiste. Nykyiset toimitilat Helsingin Topeliuksenkadulla avattiin yleisölle joulun alla 22. joulukuuta 1970. Kirjaston rakennuksen suunnitteli professori Aarne Ervi, ja tyyliltään se edustaa modernismia. Avatun kirjaston erikoisuutena oli Helsingin ensimmäinen musiikkiosasto. Kirjaston pääsisäänkäyntiä koristaa Kari Juvan pronssiveistos Lukusali.
Historia
Ennen nykyisen kirjastorakennuksen valmistumista Töölön kirjasto palveli asiakkaitaan muun muassa Runeberginkadun ja Mannerheimintien kulmassa sijaitsevan ns. Carelia-apteekin talossa, sekä Helsingin puhtaanapitolaitokselle kuuluneessa kiinteistössä Mannerheimintiellä. Puhtaanapitolaitoksen tilalle rakennettiin myöhemmin nykyiset suurhotellit Crowne Plaza ja Scandic Park (aiemmin Hesperia ja Intercontinental). Nykyisen kirjaston rakennusluvasta kiisteltiin vielä kaupunginvaltuustossa, kun jouhevasti etenevän hotelliprojektin louhintatyöt jo aloitettiin. Näin ollen Töölön kirjasto joutui vielä puoleksitoista vuodeksi evakkoon Kivelän sairaalan suojissa sijaitsevaan vanhaan puutaloon, ennen kuin pääsi muuttamaan nykyiseen rakennukseensa.
1970-luvulla Töölön kirjasto oli hyvin käytetty ja suosittu. 1980-luvulle saapuessa kävijämäärät kääntyivät laskuun, kunnes 1990-luvun lama kasvatti suosiota huomattavasti. Suosio on pysynyt tasaisena näihin aikoihin asti. Kirjastossa käy vuosittain 400 000 asiakasta ja lainauksia on 700 000.
Kirjastorakennuksen peruskorjaus alkoi heinäkuussa 2014 ja jatkui huhtikuuhun 2016 saakka; kirjasto avattiin yleisölle elokuussa 2016. Korjauskustannuksiksi arvioitiin 5,4 miljoonaa euroa vuonna 2012, mutta arvio nousi 7,3 miljoonaan euroon vuonna 2014, koska kirjaston kellarissa on ilmennyt vesivahinkoja. Rakennus sijaitsee kalliorinteessä, ja perustusten kunnostaminen osoittautui kalliimmaksi kuin arvioitiin. Lisäksi katto uusittiin kokonaan. Rakennus kunnostettiin ikään kuin se olisi suojelukohde. Kunnostuksen ajaksi Kulttuuritehdas Korjaamoon avattiin pienoiskirjasto.
Valikoima
Tarjolla kirjastossa on lähes 70 000 kirjaa sekä monipuolinen valikoima sanoma- ja aikakauslehtiä, musiikkiäänitteitä, nuotteja, pelejä sekä DVD- ja Blu-ray -levyjä. Koko rakennuksessa on saatavilla langaton verkkoyhteys Stadinetti, ja asiakaskäyttöön tarkoitettuja tietokoneita on toistakymmentä.
Kaarle Felix
Kaarle Felix (6. huhtikuuta 1765 Torino – 27. huhtikuuta 1831 Torino) oli Sardinian kuningaskunnan kuningas vuosina 1821–1831.
Kaarle Felix oli kuningas Viktor Amadeus III:n yhdestoista lapsi ja kolmas samasta velisarjasta, joka kohosi maansa hallitsijoiksi. Häntä edelsivät hänen vanhemmat veljensä Kaarle Emanuel IV ja Viktor Emanuel I. Kaarle Felix toimi vuosina 1799–1806 ja 1817–1821 Sardinian saaren käskynhaltijana. Hänestä tuli hallitsija maaliskuussa 1821, kun Viktor Emanuel I luopui kruunusta keskellä perustuslakia vaatineiden liberaalien johtamaa vallankumousyritystä. Itävaltalaisten joukkojen väliintulo kukisti vallankumouksen, ja Kaarle Felix saattoi hallita itsevaltaisena hallitsijana kuolemaansa asti. Savoijin kuningassuvun päähaara sammui mieslinjalta hänen kuollessaan vuonna 1831, jolloin hallitsijaksi tuli toista sukuhaaraa edustanut Kaarle Albert.
Lähteet
[[Luokka:Vuonna 1831 kuolleet]
Phil Baker
Phil Baker (24. elokuuta 1896 Philadelphia, Pennsylvania, Yhdysvallat – 30. marraskuuta 1963 Kööpenhamina, Tanska) oli yhdysvaltalainen radiojuontaja, näyttelijä ja koomikko. Hän juonsi radiotietokilpailua Take It or Leave It, josta myöhemmin kehittyi televisiovisailu The $64,000 Question.
Baker lopetti esiintymiset 1955 ja muutti vuosikymmenen jälkipuoliskolla Tanskaan yhdessä tanskalaissyntyisen kolmannen puolisonsa kanssa. Hän kuoli Kööpenhaminassa vuonna 1963. Baker on saanut tähden Hollywood Walk of Famelle.
Argos (argonautti)
Argos (, "miehekäs") oli kreikkalaisessa mytologiassa yksi argonauteista ja Argo-laivan rakentaja. Argonautit purjehtivät hänen rakentamallaan aluksella etsimään kultaista taljaa Iasonin johdolla.
Argoksen vanhemmat olivat kuningas Friksos ja Khalkiope. Argonauttien retket veivät heidät Aieteen, kultaisen taljan omistaneen Kolkhiin kuninkaan luo, joka oli myös Argoksen isoisä äidin puolelta.
Afrikankyttyrädelfiini
Afrikankyttyrädelfiini (Sousa teuszii) on delfiinilaji, jota tavataan Afrikan Atlantin puoleisen rannikon tuntumassa Mauritaniasta Angolaan.
Elintavat
Afrikankyttyrädelfiinit pysyttelevät aina parin kilometrin säteellä rannikosta, mahdollisesti vältelläkseen miekkavalaita (Orcinus orca).
Afrikankääpiöorava
Afrikankääpiöorava (Myosciurus pumilio) on jyrsijä, joka elää Keski-Afrikan sademetsien puissa. Se on uhanalainen, koska se on levinnyt niin pienelle alueelle, jota lisäksi uhkaavat sademetsien hakkuut.
Ulkonäkö ja koko
Afrikankääpiöorava kasvaa noin seitsemän senttimetriä pitkäksi, ja sen häntä voi olla kuusisenttinen. Aikuinen yksilö painaa noin 15 grammaa. Se on maailman pienin orava.
Levinneisyys
Afrikankääpiöoravien kotimaita ovat Gabon, Kongon tasavalta, Kamerun ja Päiväntasaajan Guinea, myös Biokon saari.
HMS Majestic (1895)
HMS Majestic oli Britannian kuninkaallisen laivaston vuonna 1895 vesillelaskettu Majestic-luokan taistelulaiva.
Valmistus
Spencerin ohjelmaan kuuluvana alus tilattiin Portsmouthin telakalta osana vuosien 1893-1894 laivasto-ohjelmaa ja sen köli laskettiin helmikuussa 1894. Alus laskettiin vesille 31. tammikuuta 1895 ja se valmistui joulukuussa 1895.
Palvelus
pienoiskuva|vasen|Majestic uppoamassa
Alus liitettiin palvelukseen otettaessa Kanaalin laivastoon, jonka lippulaivana se oli vuosina 1895-1903. Alus upposi 27. toukokuuta 1915 itäisellä Välimerellä Saksan keisarikunnan laivaston sukellusveneen SM U-21 torpedoimana.
Anastasija Verbitskaja
thumb|175px|Anastasija Verbitskaja Anastasija Aleksejevna Verbitskaja os. Zjablova, (ven. Зяблова); (11. (J: 23. helmikuuta) 1861 Voronež, Venäjän keisarikunta – 16. tammikuuta 1928 Moskova Neuvostoliitto) oli 1900-luvun alun kuuluisin venäläinen naiskirjailija.
Suku ja koulutus
Anastasija Verbitskaja syntyi köyhään Zjablovan aatelisperheeseen, jossa harrastettiin teatteria. Hänen sisarensa Alexandra Aleksejevna Sorneva oli myös kirjailija. Hän valmistui keskiluokan tytöille tarkoitetusta Jelizaveta-instituutin (ven. Елизаветинский институт) sisäoppilaitoksesta Moskovassa, työskenteli kotiopettajattarena, opiskeli laulamista Moskovan konservatoriossa vuosina 1879-1881 (ei valmistunut) ja toimi sen jälkeen musiikinopettajana sekä opiskeli journalismia. Vuonna 1882 hän meni naimisiin maanmittausinsinööri Aleksei Verbitskin kanssa ja heille syntyi kolme poikaa. Vuodesta 1883 lähtien Verbitskaja kirjoitteli sanomalehtiin.
Kirjallinen ura
Verbitskajan ensimmäinen kaunokirjallinen teos oli pienoisromaani Razlad (ven. Разлад, ”Epäsopu”, 1887). Hän kirjoitti näytelmiä sekä kertomuksia, jotka ilmestyivät ensimmäisen kerran kokoelmana Sny žizni (ven. Сны жизни, ”Elämän unia”, 1899). Vuodesta 1899 lähtien Verbitskaja toimi myös kustantajana. Verbitskajan tuotannon tärkein teema on naisen vapautuminen. Hän kuvaa lahjakkaita naisia, jotka taistelevat tasa-arvon ja onnensa puolesta porvarillisen yhteiskunnan sääntöjä ja valheellista moraalia vastaan.
Verbitskaja suhtautui innostuneesti vuosien 1905–1907 vallankumoustapahtumiin. Samaan aikaan hän luopui realistisesta kuvaustavasta ja ryhtyi hyödyntämään viihdekirjallisuuden estetiikkaa. Nietzscheläiset voimakkaat yksilöt, seksuaalisen vapautumisen teema ja uudet tyylikeinot toivat valtavan lukijasuosion Verbitskajan romaaneille Duh vremeni (ven. Дух времени, ”Ajan henki”, 1905–1907) ja Kljutši stšastja (ven. Ключи счастья, Onnen avaimet, 1908–1913). Jälkimmäisen pohjalta tehtiin kaksi erittäin suositttua elokuvaa vuosina 1913 ja 1917, joihin hän teki käsikirjoituksen. Kriitikot syyttivät Verbitskajaa pornografiasta, kioskikirjallisuuden tasolle vajoamisesta ja kevytmielisestä suhtautumisesta vakaviin ongelmiin.
Kirjastoissa Verbitskajan kirjojen lainauskerrat saavuttivat maksimimäärän, ja vuonna 1915 hänen teostensa painosmäärä saavutti tuon ajan bestseller-tason, 280 000 kappaletta. pienoiskuva|Anastasia Verbitskaja vuonna 1898 Verbitskajan myöhemmistä teoksista huomattavin on hänen näyttelijä-isoäitinsä vaiheita romanttisesti kuvaava trilogia Igo ljubvi (ven. Иго любви, "Rakkauden ies”, 1914–1916, 1920). Neuvostoliitossa Verbitskajan teokset yritettiin kieltää vuoden 1917 jälkeen ”pornografisina”, mutta kirjailijan vaatiman julkisen selvityksen tuloksena sitä ei pidetty tarpeellisena. Vuosina 1924-1925 hän joutui kiellettyjen kirjailjoiden listalle ja hänen kirjojensa painokset vedettiin pois kirjakaupoista ja kirjastoista. Hän yritti elättää itseään lastenkirjailijana eri salanimien (Igor Olgovitš, A. Aleksejeva) turvin.
Perintö
Anastasia Verbitskaja on 1900-luvun venäläisen populaarikirjallisuuden huippunimi. Hänessä henkilöityvät ilmiön monet eri piirteet. Verbitskaja on malliesimerkki kirjailijasta, joka määrätietoisesti loi itselleen uran. Hän otti taloudellisen riskin julkaistessaan ensimmäisen teoksensa omakustanteena ja velaksi. Romaani myi hyvin, ja seuraavana vuonna ilmestyi ensimmäinen osa yhteensä kuusiosaisesta menestysromaanista Kljutši sštšastja (ven. Ключи счастья, Onnen avaimet, 1908–1913).
Kriitikoiden ivasta huolimatta Verbitskaja itse suhtautui kirjoittamiseen vakavasti ja piti itseään tasaveroisena niin sanottujen laatukirjailijoiden kanssa. Tässä Verbitskaja pani myös persoonansa likoon julkaisemalla samanaikaisesti Onnen avainten kanssa kaksi omaelämäkerrallista teosta, Momeju tšitatelju (ven. Моему читателю: автобиографические очерки, Lukijalleni, 1908) ja Moi vaspominanija (Muistelmani, 1911). Hänen itse rakentamansa kirjailijanura vertautuu romaanien itseään toteuttaviin ja onnea etsiviin naishenkilöihin.
Kolmesta hänen suositusta romaanistaan ​​on julkaistu uusintapainokset Venäjällä vuosina 1992 ja 1993. Lyhennetty versio hänen romaanistaan Onnen avaimet (engl. ​​Keys to Happiness) julkaistiin englanniksi vuonna 1999.
Valkoinen jänis
Valkoinen jänis on rap-artisti Seppo Lampelan Steen1 -nimellä julkaistu EP, joka julkaistiin vuonna 2007. Lampela väsäsi EP:n 18 päivässä ja kaikki 500 painettua kappaletta meni kaupaksi. Kappale Valkoinen jänis on Steenin oma versio Jefferson Airplanen White Rabbit -kappaleesta.
Lazarat
Lazarat on kylä ja entinen kunta Gjirokastërin maakunnassa Albaniassa. Kuntaan kuului myös läheinen Kordhocën kylä.
Lazaritia kutsutaan Euroopan huumepääkaupungiksi, sillä kylässä tuotetaan arviolta 900 tonnia kannabista vuosittain. Huumetoiminta sai jatkua alueella pitkään vapaasti, sillä toimintaan osallistuvilla oli hyvät suhteet viranomaisiin ja poliitikkoihin. Kesäkuussa 2014 Albanian poliisi aloitti kaupungin valtaamisen, mikä johti useita päiviä kestäneeseen tulitaisteluun poliisien ja huumekauppiaiden välillä. Albania toivoo operaation auttavan sitä pyrkimyksissä Euroopan unionin ehdokasmaaksi.
Lazaratin kunta liitettiin vuoden 2015 alussa Gjirokastëriin.
Heinrichs
Heinrichs on suomalainen suku, jonka tunnetuimmat jäsenet ovat toimineet jääkäriliikkeessä ja upseereina talvi- ja jatkosodassa. Anders Heinrichs (1809–1889) syntyi Östra Husbyssä, Ruotsissa, ja toimi myöhemmin ruukin isännöitsijänä Suomessa. Hänen poikansa tilastotieteilijä Axel Ossian Andreas Heinrichs (1864–1936) toimi muun muassa säätyvaltiopäivien pikakirjoittajana.
Suvun jäsenet ovat asuneet lähes 100 vuoden ajan Kauniaisissa. Vuonna 2007 Kauniaisten yhdyskuntalautakunta esitti Kavallinraittin nimeämistä uudelleen Heinrichsinpoluksi.
Like a Prayer (kappale)
Like a Prayer on yhdysvaltalaisen poplaulaja Madonnan kappale ja ensimmäinen singlejulkaisu albumilta Like a Prayer. Kappale julkaistiin helmikuussa 1989 Pohjois-Amerikassa ja Euroopassa Madonnan itsensä ja Patrick Leonardin tuottamana. Kuoron säestämästä kappaleesta tuli yksi Madonnan uran suurimmista hiteistä. Alun perin kappaleesta suunniteltiin mainosta Pepsille, mutta Pepsi purki sopimuksen kappaleen musiikkivideon aiheuttaman kohun vuoksi. Madonna tosin sai pitää viiden miljoonan palkkionsa.
Kohusta huolimatta kappale ylsi Billboard-listan sijalle yksi ja oli listaykkösenä myös Eurochart Hot 100-listalla, Suomessa, Australiassa, Kanadassa, Japanissa, Italiassa, Irlannissa, Norjassa, Ruotsissa, Suomessa, Espanjassa, Isossa-Britanniassa, Sveitsissä, Uudessa-Seelannissa, Belgiassa. Toiseksi kappale sijoittui Saksassa, Ranskassa, Hollannissa ja Itävallassa.
Musiikkivideo
Kappaleen musiikkivideon on ohjannut Mary Lambert. Videolla Madonna muun muassa suutelee tummaihoista pyhimystä ja tanssii palavien ristien keskellä. Musiikkivideo synnytti maailmanlaajuisen kohun ja herätti paheennusta yhdistämällä katolisuuden ja seksuaalisuuden. Jopa itse paavi Johannes Paavali II tuomitsi kappaleen ja sen jälkeen julkaistun albumin kristinuskoa rienaavaksi.
Sulfur
Sulfur on kappale yhdysvaltalaisen vaihtoehtometallia soittavan yhtyeen Slipknotin All Hope Is Gone -albumilta vuodelta 2008. Kappale on myös Rock Band -videopelissä.
Carl I. Hagen
thumb|right|Carl I. Hagen Carl Ivar Hagen (6. toukokuuta 1944 Oslo) on norjalainen poliitikko. Hän toimi Edistyspuolueen pitkäaikaisena puheenjohtajana 1978–2006, jolloin hän nosti puolueensa pienpuolueesta erääksi maan suurimmista puolueista. Hagen on osallistunut 30 Stortingetin kokouskauteen. Hän on maansa toiseksi kokenein kansanedustaja Per-Kristian Fossin jälkeen ja Stortingetin varapuheenjohtaja vaalikaudella 2005–2009.
Tausta ja koulutus
Carl Ivar Hagenin vanhemmat ovat Ragnar Hagen ja Gerd Gamborg. Hagen suoritti ylioppilastutkinnon 1963 ja taloustieteellisen tutkinnon, Higher National Diploma in Business Studies, 1968, sekä markkinointitutkinnon Institute of Marketingissa, Lontoossa, niin ikään 1968. Ennen poliittista uraansa hän toimi johtajana Tate & Lyle -sokeriyhtiössä Norjassa 1970–74, konsulttina Finansanalyse A/S-yhtiössä 1977–79 sekä elinkeinopoliittisena konsulttina 1979. Hänellä on ensimmäisestä avioliitostaan kaksi lasta ja hän on ollut toisessa avioliitossa Eli Engum Hagenin kanssa vuodesta 1983.
Poliittinen ura
Hagen toimii useissa Stortingetin valiokunnissa, kuten Kontroll- og konstitusjonskomiteen:issa sekä Fullmaktskomiteen:issa vaalikaudella 2005–09. Samalla vaalikaudella hänet valittiin myös Stortingetin varapuheenjohtajaksi.
Hagen rakensi Edistyspuolueen pienpuolueesta suureksi valtakunnantason puolueeksi. Hänen kuvailtiin tavoittavan kansan keskuudessa olevia virtauksia sekä opetelleen television hyödyntämisen politiikan tärkeänä mediana jo varhain. Hagenin väistymistä kuvailtiin erään aikakauden vaihtumisena maan politiikassa. Hänen siirtolaispolitiikkaansa kritisoitiin voimakkaasti konfliktien luomisesta etnisten norjalaisten ja siirtolaistaustaisten kansanryhmien välille.
Carl I. Hagen ilmoitti 30. huhtikuuta 2008 vetäytyvänsä politiikasta, eikä osallistunut vuoden 2009 storting-vaaleihin.
Michael Salvatori
Michael Salvatori (syntynyt 1954) on yhdysvaltalainen videopelimusiikin säveltäjä, joka tunnetaan parhaiten sävellyksistään Halo-pelisarjassa yhdessä Martin O'Donnellin kanssa. Salvatori tutustui O'Donnelliin collegessa ja he perustivat yhdessä TotalAudio -nimisen tuotantoyhtiön. Salvatori jatkoi TotalAudion hallinnoimista ja teki musiikkia omille asiakkailleen, kuten Disneylle ja Wideload Gamesille.
Videopelimusiikki
Lähde:
Luvian Veto
Edustusjoukkue
Seuran miesten edustusjoukkue perustettiin uudelleen kaudelle 2003. Se pelaa kaudella 2019 Kutosessa. Kaudella 2010 joukkue pelasi ensimmäistä kertaa neljänneksi korkeimmalla sarjatasolla Kolmosessa, mutta sarjajärjestelmän muuttumisen takia joukkue putosi neljännelle sarjatasolle.
Nykyisiä pelaajia
Historia
LuVen kakkosjoukkue perustettiin kaudeksi 2010. Se pelasi Vitosessa kahden kauden ajan, mutta lopetti toimintansa kauden 2011 jälkeen.
Junioritoiminta
Luvian Vedolla on yhdeksän juniorijoukkuetta: pojille C-junioreista G-junioreihin, tytöille C- ja E-juniorijoukkueet.
Chargiino
Chargiino on hiukkasfysiikassa hypoteettinen hiukkanen, joka esiintyy supersymmetrisissa teorioissa. Se on sekoitus higgsiinoista ja gaugiinoista ollen siten fermioni. Chargiinojen spin on ½.
Yleisemmin chargiinoiksi nimitetään supersymmetristen fermionien sekoituksesta muodostuneita massaominaistiloja. Minimaalisessa supersymmetrisessa standardimallissa (MSSM) chargiinot muodostuvat varattujen gaugiinojen sekä varattujen higgsiinojen lineaarikombinaatioina. Sähköheikon symmetriarikon jälkeen varatuilla higgsiinoilla on samat kvanttiluvut kuin varatuilla heikkoa isospiniä vastaavilla gaugiinoilla (varatut winot: ). Tästä syystä nämä mittaominaistilat sekoittuvat keskenään muodostaen lineaarikombinaationa massaominaistilat, joita nimitetään chargiinoiksi. Koska mittaominaistiloja on neljä, on myös massaominaistiloja neljä. Koska negatiiviset ja positiiviset mittaominaistilat esiintyvät lineaarikombinaatiossa symmetrisesti, on varsinaisia massoja kuitenkin vain kaksi. Usein ajatellaankin, että chargiinoja on kaksi, joista kumpikin voi olla sekä negatiivisesti että positiiviseti varautunut.
Brändö lågstadieskola
thumb|Brändö lågstadieskola. Oikealla osa [[Brändö gymnasiumin koulurakennusta.]] Brändö lågstadieskola koostuu esiopetuksesta ja luokista 1–6, yhteensä noin 130 opiskelijaa. Koulu sijaitsee historiallisessa ympäristössä, jossa on merta, mustikoita ja Korkeasaari kävelyetäisyydellä. Koulun sijainnin ansiosta on tarjolla monipuolisia urheilutoimintoja ja konkreettisia luonnontieteellisiä tutkimuksia.
Linja- ja metroyhteydet ovat hyvät. Koululaitos rakennettiin vuonna 1916 ja samassa ympäristössä toimii ruotsinkielinen lukio Brändö gymnasium. Kouluilla on useita yhteisiä alueita, kuten kuntosali ja ruokasali. Folkhälsan ylläpitää iltapäivän toimintaa kouluissa.
Jan Vertonghen
Jan Vertonghen (s. 24. huhtikuuta 1987 Sint-Niklaas, Belgia) on belgialainen jalkapalloilija, joka edustaa Portugalin Primeira Ligassa pelaavaa Benficaa. Hän on pelipaikaltaan puolustaja. Hän voi pelata myös keskikentällä puolustavassa roolissa.
Seurajoukkueura
Vertonghen aloitti ammattilaisuransa Eredivisien Ajaxissa 2006. Kevätkaudella 2007 hän oli lainalla Waalwijkissä, jossa pelasi 12 Alankomaiden pääsarjaottelua. Ajaxissa hän pelasi kesään 2012 mennessä 155 Eredivisien ottelua, joissa teki 23 maalia. Hän voitti Alankomaiden-mestaruuden 2011 ja 2012 sekä KNVB-cupin 2010. Mestarien liigassa hän pelasi Ajaxissa 11 ottelua. Hänet valittiin Alankomaiden vuoden jalkapalloilijaksi 2012.
Vertonghen siirtyi Englannin Valioliigan Tottenhamiin 12,5 miljoonan euron siirtosummalla kesällä 2012. Hän pelasi kauden 2019−2020 loppuun mennessä 232 valioliigaottelua, joissa hän teki kahdeksan maalia. Hänet valittiin Valioliigan kauden joukkueeseen 2012−2013 ja 2017−2018. Mestarien liigassa hän pelasi Tottenhamissa 24 ottelua. Kaudella 2018−2019 hän pelasi kymmenen ottelua mukaan lukien tappiollinen finaali Liverpoolia vastaan. Hänet valittiin Mestarien liigan kauden joukkueeseen 2018−2019.
Maajoukkueura
Vertonghen pelasi kolme ottelua alle 21-vuotiaiden EM-kilpailuissa 2007. Hän pelasi Belgian kaikki kuusi ottelua Pekingin olympialaisissa 2012.
Fortezza
Fortezza (ital., ”Linnoitus”) voi viitata seuraaviin:
Heta Hyttinen
thumb|250px|right|Heta Hyttinen juontamassa vuoden 2009 [[Tuska|Tuska-festivaaleja.]] Heta Maria Hyttinen (s. 31. toukokuuta 1975 Imatra) on suomalainen toimittaja ja juontaja.
Hyttinen aloitti uransa jo 11-vuotiaana Yleisradion Yle TV2:n Kasmasiini-ohjelmassa. Sittemmin hän on toiminut televisiossa muun muassa Muuvi-gaalojen (Yle TV2) juontajana 1997–1999, Jyrki-ohjelman (MTV3) toimittajana, juontajana ja toimituspäällikkönä 1999–2000, Lööpin takana -ohjelman (MTV3) toimittajana ja juontajana sekä Demoklubi-yhtyekisan (Yle TV2) toimittajana ja juontajana. Vuonna 2009 Hyttinen toimi Yleisradion Musiikki-tv:n juontajana. Hän on juontanut myös erilaisissa tapahtumissa vuodesta 1999 lähtien, muun muassa Sauna Open Air, Tuska, Qstock, Ruisrock, Ankkarock, Himos Festival, Rockperry, Rantarock ja Finnish Metal Expo.
Hyttinen on toiminut myös kirjoittavana vapaana toimittajana muun muassa Aamulehdessä, Iltalehdessä sekä eri aikakauslehdissä. Hän siirtyi vuoden 2009 alussa Pop Median kustantaman Rytmi-lehden päätoimittajaksi. Kylähullut-yhtye on tehnyt "Heta Hyttisen taskuparkki" -nimisen kappaleen.
Hyttisen ja Sami Sarkkisen The 69 Eyes -yhtyeestä tekemä dokumentti Bat Habits – The Life and Times of The 69 Eyes nähtiin Tampereen elokuvafestivaalilla vuonna 2003, ja se julkaistiin osana yhtyeen Goth ’n’ Roll -DVD-kokoelmaa vuonna 2008.
Episykloidi
Geometriassa episykloidi on tasokäyrä, joka syntyy ympyrän kehällä olevan pisteen piirtämänä ympyrän vieriessä ilman luistoa toista ympyrää pitkin.
Jos pienemmän ympyrän säde on r ja isomman ympyrän säde R = kr, niin parametriesitys on seuraava:
tai:
Jos k on kokonaisluku niin käyrä sulkeutuu kun pikkuympyrä on vierinyt isomman ympyrän ympäri yhden kierroksen.
Jos k on irrationaaliluku, ympyrä ei koskaan sulkeudu.
Sykloidin ja hyposykloidin tavoin episykloidi on vierintäkäyrä. Samalla se on epitrokoidin erikoistapaus.
Episykloidi yhdellä kulmalla on kardioidi.
Episykloidi kahdella kulmalla on neproidi.
Episykloidi ja sen evoluutta ovat toistensa kaltaisia.
Aiheesta muualla
Cycloïde
El Capitolio
thumb|300px|El Capitolio. El Capitolio on rakennus Kuuban pääkaupungissa Havannassa. Se rakennettiin alun perin Kuuban hallituksen istuimeksi, ja nykyisin se on Kuuban tiedeakatemian käytössä. Rakennus edustaa uusklassista arkkitehtuuria. Sen ovat suunnitelleet arkkitehdit Raúl Otero ja Eugenio Raynieri.
Rakennustyöt käynnistettiin 1. huhtikuuta vuonna 1926, ja ne saatiin päätökseen 20. toukokuuta vuonna 1929. Rakennus tuli maksamaan 17 miljoonaa sen aikaista Kuuban pesoa. Kuuban hallituksen istuimena rakennus toimi vuoden 1959 Kuuban vallankumoukseen asti. Rakennus oli myös Havannan korkein rakennus 1950-luvulle saakka.
El Capitoliossa on maailman kolmanneksi suurin sisäpatsas, La Estatua de la República (Tasavallan patsas). Sen on suunnitellut italialainen taiteilija Angelo Zanelli. Patsas valettiin pronssiin Roomassa, ja tuotiin Havannaan kolmessa eri osassa ja koottiin kasaan rakennuksen sisällä.
23.13528°N, -82.35944°W
Prosfórion torni
Historia
pienoiskuva|vasen|upright=0.96|Prosfórion torni. Vuonna 1821 torni ilmeisesti sytytettiin tuleen. 1800-luvun jälkimmäisellä puoliskolla rakennus oli huonossa kunnossa ja asumattomana. Se kunnostettiin vuonna 1862. Vuonna 1928 torniin asettuivat asumaan Joyce ja Sidney Loch, jotka tekivät humanitaarista työtä kylän Vähästä-Aasiasta evakkoina Kreikan ja Turkin väestönvaihdon myötä tulleiden asukkaiden parissa.
Rakennus
Tornissa on useita kerroksia, joista alemmat kerrokset kahta ylintä lukuun ottamatta ovat peräisin bysanttilaiselta kaudelta. Osmanivallan aikana niiden päälle rakennettiin kolme lisäkerrosta, joista kaksi alinta on säilynyt. Nykyinen katto sekä sisäpuolen puupanelointi ovat vuoden 1862 kunnostustöistä. Tornin itäsivussa on kiinni matalampi linnoitusrakennus (barmpakás, barbakas), joka on lisätty kokonaisuuteen turkkilaisvallan aikana. Venesuoja (arsanás) sijaitsee tornin luoteispuolella. Se on kaksikerroksinen. Rakennuskokonaisuuteen on aiemmin kuulunut myös muun muassa varastorakennuksia, eläinsuojia, öljynpuristin ja kaivo.
Tiina Tuominen
Tiina Kaarina Tuominen (s. 1976) on suomalainen AV-kääntäjä, kääntäjä, yliopisto-opettaja ja professori. Lisäksi hän on väitellyt filosofian tohtoriksi. Tuominen on kotoisin Kuusankoskelta, mutta hänellä on ollut erityisen suuri vaikutus Tampereen yliopistossa, jossa hän on opiskellut, väitellyt ja opettanut.
Koulutus ja työura
Tuominen kirjoitti ylioppilaaksi Kuusaan lukiosta, Kuusankoskella vuonna 1995. Hän aloitti englannin käännöstieteen opinnot Tampereen yliopistossa vuonna 1995 keskittyen kaunokirjalliseen kääntämiseen. Sivuaineina Tuominen opiskeli venäjän käännöstiedettä, yleistä kirjallisuustiedettä ja matkailualaa. Tuominen valmistui filosofian maisteriksi vuonna 2002 ja väitteli filosofian tohtoriksi vuonna 2012.
Tuominen on työskennellyt Tampereen yliopistossa käännöstieteen yliopistonlehtorina sekä yliopisto-opettajana vuosina 2009–2013 ja käännöstieteen professorina vuosina 2013–2016. Syksystä 2016 lähtien hän on työskennellyt Glasgow’n yliopistossa Skotlannissa käännöstieteen yliopisto-opettajana.
Akateemisen uransa ohessa Tuominen on toiminut freelance-kääntäjänä vuodesta 2001 lähtien erikoisalanaan liike-elämän tekstit. Tuominen on toiminut myös av-kääntäjänä vuosina 2001–2008.
Tutkimus
Tiina Tuominen ei kirjoittanut lainkaan kandidaatintutkielmaa, koska se ei ollut hänen opiskeluaikanaan pakollista. Kandidaatintutkielman sijaan Tuominen teki aineopintojensa päätteeksi proseminaarityön, jonka aiheena oli huumorin ja sanaleikkien kääntäminen elokuvan Hei, me lennetään! suomenkielisissä ruututeksteissä. Tuominen kirjoitti maisteriopintojensa päätteeksi pro gradu -tutkielman nimeltään ” Bridget Jonesin kulttuuritöyssyt: Alluusioiden kääntäminen ja reseptio”. Tutkielma hyväksyttiin vuonna 2002.
Tuominen väitteli tohtoriksi 1.12.2013, mutta hänen väitöskirjansa “The Art of Accidental Reading and Incidental Listening. An Empirical Study on the Viewing of Subtitled Films” julkaistiin jo vuonna 2012. Väitöskirjassaan Tuominen tutki sitä, kuinka suomalaiset katsojat vastaanottavat televisio- ja elokuvatekstityksiä sekä sitä, miten hyvin tekstitykset palvelevat katsojia. Tuomisen tutkimuksen kohteena oli elokuvan Bridget Jones: elämä jatkuu Suomen elokuvateattereissa esitetty versio sekä elokuvan suomen- ja ruotsinkieliset tekstitykset. Tuominen oli mukana Multimodaalisuus ja kääntäminen -työryhmässä, joka tutki multimodaalisuuden vaikutusta kääntämiseen eri konteksteissa. Ryhmä etsi myös multimodaalisten tekstien kääntämisen tarkasteluun sopivia tutkimusmenetelmiä. Työryhmän jäsenistä etenkin Tuominen oli kiinnostunut audiovisuaalisista käännöksistä sekä siitä, kuinka audiovisuaalista kontekstia analysoidaan tutkimuksissa. Työryhmä järjesti multimodaalisten tekstien kääntämistä käsittelevän paneelikeskustelun vuonna 2014 Tampereen yliopistolla järjestetyssä symposiumissa XII Kääntämisen ja tulkkauksen tutkimuksen symposiumi: Kääntämisen ja tulkkauksen myytit.
Käynnissä oleva tutkimus
Vuonna 2017 Tiina Tuomisen tutkimusintressien tärkeimpiin teemoihin lukeutuu suomalaisten av-kääntäjien ammatillisen yhteisön sekä käyttäjäkeskeisen kääntämisen tutkiminen. Tuominen on myös kiinnostunut multimodaalisten viestien kääntämisestä ja vastaanottamisesta sekä multimodaalisten aineistojen tutkimusmenetelmistä käännöstieteessä.
Julkaisut
Tuominen on julkaissut kirjallisuutta suomeksi ja englanniksi. Kaupallisten julkaisujen lisäksi hän on kirjoittanut lukuisia artikkeleita kotimaisiin ja ulkomaisiin julkaisuihin ja julkaisusarjoihin. Useat Tuomisen artikkelit käsittelevät av-kääntäjiä ja näiden asemaa sekä käyttäjäkeskeistä kääntämistä.